- Անցած 3,5 տարիները մեզ համար փնտրտուքների, ձևակերպումների, բյուրեղացման ժամանակաշրջան է եղել: Սկզբնական` կայացման փուլը հաջողել ենք ամբողջացնել: Իսկ Սփյուռքի հետ աշխատանքն անընդհատ ընթացք է` նոր զարգացումներով: Թերևս թերություն կարելի է համարել տեղեկատվության պակասը Սփյուռքում, որովհետև մեր ծրագրերը, ցանկությունները, գաղափարական հարցադրումներն ու կատարված աշխատանքը 7 միլիոն սփյուռքահայերի հասցնելը շատ դժվար է: Ոչ բոլոր համայնքներում են հեռարձակվում մեր հեռուստաալիքները, կամ մեր հայրենակիցների մեծ մասը չի դիտում հայկական հեռուստաալիքներ: Այնպես որ` հիմա պիտի լուրջ խորհենք տեղեկատվության հասանելիության, մատչելիության խնդրի շուրջ: Մյուս դժվարությունը ֆինանսների սղությունն է. չենք կարողանում հարկ եղած չափով համայնքներ այցելել: Տարվա ընթացքում ես Սփյուռքում լինում եմ 35-40 օր. այսինքն` ամիսը 3-4 օր, ինչը շատ քիչ է: Պետք է ավելացնել գործուղումների քանակը: Սփյուռքյան կառույցների հետ նորովի աշխատելու խնդիր ևս ունենք: Ինչպես նաև` կատարելագործման անհրաժեշտություն: